बेंगलुरू के लिए 30 को रवाना हाेगी मप्र वालीबॉल टीम
ग्वालियर| मप्र की महिला एवं पुरुष टीम बेंगलुरू में खेली जाने वाली 64वीं राष्ट्रीय वालीबॉल चैंपियनशिप में शिरकत करने के लिए 30 दिसंबर को रवाना होगी। यह चैंपियनशिप 2 जनवरी से 10 जनवरी तक बेंगलुरू में ही खेली जाएगी। इस नौ दिवसीय चैंपियनशिप में श्रेष्ठ प्रदर्शन करने के लिए इन दिनों मप्र की टीम ग्वालियर में संचालित प्री-नेशनल कोचिंग कैम्प में पसीना बहा रही है। इस कैम्प में शिरकत कर रहे महिला और पुरुष खिलाड़ियों का चयन गत सप्ताह गोहद में खेली गई मप्र वालीबॉल चैंपियनशिप में श्रेष्ठ प्रदर्शन करने के अाधार पर हुआ है, जिसमें प्रदेश की 52 टीमों ने अपनी चुनौती पेश की थी। 14 बटालियन में लगे कोचिंग कैम्प में शनिवार को नगरीय प्रशासन मंत्री लाल सिंह आर्य खिलाड़ियों को प्रोत्साहित करने के लिए पहुंचे। यहां पर उन्होंने खिलाड़ियों का नेशनल चैंपियनशिप में अच्छा प्रदर्शन करने के लिए उत्साहवर्धन किया। साथ ही महिला और पुरुष खिलाड़ियों को वालीबॉल किट भी प्रदान की। इस मौके पर ग्वालियर रेंज आईजी आदर्श कटियार, एसपी हरिनारायणचारी मिश्रा, सेवानिवृत्त आईजी रामलाल वर्मा, हरी सिंह चौहान और यादवेंद्र सोलंकी विशिष्ट अतिथि बतौर मौजूद रहे।
सिटी स्पोर्ट्स
awa_Deva hin_Deva mai_Deva